Diari Oficial de la Generalitat Valenciana


Sumari del DOGV 9178, del 21-09-2021 (2021/9159)

RESOLUCIÓ de 28 de juliol de 2021, de la presidenta del Consorci del Consell de l'Horta de València, per la qual s'autoritza una modificació de crèdit per incorporació de romanents de tresoreria en el pressupost d'ingressos del Consorci.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9178

Data del DOGV
:   21-09-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/9159


Data del document
:   28-07-2021

Organisme emissor
:   Consorci del Consell de l'Horta de València

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 28 de juliol de 2021, de la presidenta del Consorci del Consell de l'Horta de València, per la qual s'autoritza una modificació de crèdit per incorporació de romanents de tresoreria en el pressupost d'ingressos del Consorci. [2021/9159]  
El Consorci del Consell de l'Horta de València es troba adscrit a la Conselleria amb competències en agricultura i desenvolupament rural i a ell es troben adherides la Diputació de València i l'Ajuntament de València, entre altres ajuntaments i entitats. En aquest sentit en la Llei de pressupostos de la Generalitat per a 2021, figura el pressupost del consorci i en ell els imports que aquestes tres administracions realitzen a favor d'aquest.  
D'altra banda, existeix una liquiditat en compte degut als imports aportats tant per la Diputació de València com per l'Ajuntament de València corresponents a anualitats anteriors i que ascendeixen a la quantitat de 496.363,64 - i que no figuren el pressupost d'ingressos del consorci per a 2021. Per això, mitjançant acord pres per l'òrgan executiu del Consorci del Consell de l'Horta de València, en sessió plenària de 16 de juliol de 2021, es va aprovar, la liquidació del pressupost 2021 i la incorporació dels romanents de tresoreria d'exercicis anteriors i que es corresponen amb les aportacions realitzades per la Diputació de València i l'Ajuntament de València.  
Vist l'informe de la Gerència del Consorci del Consell de l'Horta de València pel qual es proposa que s'incorporen aquests romanents de tresoreria al pressupost d'ingressos del Consorci del Consell de l'Horta de València per a 2021 per un import total de 496.363,64 - mitjançant la creació d'un nou concepte d'ingrés.  
Vist que aquesta modificació no té incidència en els objectius de l'entitat, ni genera desequilibri pressupostari.  
De conformitat amb el que es disposa en l'article 30 del Decret 77/2019, de 7 de juny, del Consell, de regulació del procediment de gestió del pressupost de la Generalitat, que estableix el mecanisme de tramitació de les modificacions pressupostàries dels consorcis adscrits al sector públic instrumental de la Generalitat Valenciana.  
En compliment del que s'estableix en l'article 23.2 del citat Decret 77/2019, en les incorporacions de crèdit.  
Basant-se en l'exposat anteriorment, resolc:  
  
Aprovar la modificació pressupostària consistent en la incorporació de romanent de tresoreria en el pressupost d'ingressos, d'acord amb el detall següent:  
A) Incrementar el pressupost d'ingressos mitjançant la creació d'un nou concepte d'ingrés:  
31.83635.344.29 quantitat: 496.363,64 -  
  
B) Incrementar el capítol II del pressupost de despeses: estat de despeses:  
12.00731.2 quantitat: 496.363,64 ?.  
  
València, 28 de juliol de 2021.- La presidenta del Consorci del Consell de l'Horta de València: Mireia Mollà Herrera.